《吊达奚司空次苏应机原韵 其一》
明代·陈仕俊

岂知流落送生涯，肠断归帆去转赊。晓望可堪迷旧国，夜台谁信是真家。

精魂已化三生石，幽恨还成百结花。并与胥涛同积忿，海门朝夕自声嗟。

作者简介：陈仕俊，字哲卿，号云颠。东莞人。五以儒士应举，明世宗嘉靖二十二年（一五四三）佹而复失。遂隐居不出，大放于文词。晚读书于旗峰书舍，莫知所终。著有《雪颠集》。民国《东莞县志》卷五八有传。